
ПРОЕКТ!
Н А Р Е Д Б А  

 ЗА РЕДА ЗА ПОЛУЧАВАНЕ И УПРАВЛЕНИЕ НА ДАРЕНИЯ 
ОТ ОБЩИНА АНОТН
(Приета с Решение № ……… по Протокол № ……./………..2024 г. на Общински съвет – Антон
Глава първа.

Общи положения

Чл. 1. Настоящата наредба урежда реда и условията за получаване на дарения, направени от физически и юридически лица в полза на Община Антон и нейни организационни структури и поделения, както и контрола при стопанисване и използване на даренията и спазване на волята на дарителите.
Чл. 2. Тази наредба има за цел да стимулира дарителството в полза на Община Антон и нейните граждани, чрез създаване на прозрачни процедури за приемане и управление на даренията и на отчетност за тяхното стопанисване и за стриктно спазване на волята на дарителите, както и недопускането на злоупотреби с общественополезния характер на дарителството, с авторитета и доброто име или имуществените интереси на Община Антон.
Глава втора.

Дарители, дарения и бенефициенти

Чл. 3. Дарители на Община Антон могат да бъдат всички български и чуждестранни физически и юридически лица.

Чл. 4. На Община Антон могат да бъдат дарявани, съответно тя може да приема дарения под формата на:

1. труд и услуги;

2. вещи;

3. пари;

4. недвижими имоти
Чл. 5. Получатели на даренията (дарени) могат да бъдат:

1. Община Антон
2. общинските предприятия;

3. общинските образователни, културни,спортни и социални учреждения.

Глава трета.

Условия за дарителите и дарителството

Чл. 6. (1) Не могат да бъдат дарители:

1. лица, осъдени с влязла в сила присъда;

2. лица, обвинени в извършване на престъпление, до приключване на съдебното производство и оправдаването им;

3. юридически лица, в чиито управителни или надзорни съвети участват лица по т.1 и т. 2;

Чл. 7. Не се приемат дарения:

1. от анонимни дарители;

2. които противоречат на морала и добрите нрави;

3. поради своя характер или условия са в състояние да накърнят или променят политиката на Община Антон, да доведат до нарушения на нормативната уредба на Община Антон, и други стратегически документи;

4. на парични средства, когато условие на дарението е избягване или заобикаляне на Закона за обществените поръчки;

5. в дългосрочен план предполагат получаването на преки стопански облаги от страна на дарителя;
Чл. 8. Не се получават дарения в полза на:

1. Общински съвет Антон;
2. Търговски дружества с общинско участие.
Чл. 9. Дарения в полза на общинските образователни спортни и културни учреждения могат да се правят, само ако чрез даренията не се оказва пряко или косвено въздействие върху учебната, спортната програма и съдържанието на обучението или на културната и репертоарна програма на съответните учреждения.
Чл. 10. Дарения в полза на общинските предприятия могат да се правят, съответно получават само, ако чрез даренията не се оказва пряко или косвено въздействие върху тяхното управление и изпълнението на поставените им задачи.
Чл. 11. (1) Отказват се дарения, когато чрез тях дарителят упражнява стопанска дейност.

(2) Физически и юридически лица, които са спечелили търгове или конкурси могат да правят последващи дарения само след приключване на договора.
Чл. 12. Независимо от разпоредбите на този раздел лицата, оправомощени по силата на тази наредба да приемат дарения, могат винаги да откажат да приемат дарение от физическо или юридическо лице, когато у тях се пораждат съмнения в безкористността на дарението, без да е необходимо да мотивират отказа си.

Глава четвърта.

Приемане на даренията

Чл. 13. (1) Съобразно вида и стойността на даренията, същите се приемат, както следва:

1. дарения на имоти - от  общински съвет Антон;

2. дарения на пари, вещи и труд/услуги:

а)  до 50 000 лв. - от кмета на Община Антон, директорите на образователни, културни  и социални учреждения съгласно волята на дарителя

б)  над 50 000 лв. - от общински съвет Антон.

(2) Оценката на стойността на даренията по т. 2 на предходната алинея се прави от длъжностното лице, до когото е адресирано предложението за дарение, на базата на пазарни цени на съответните вещи или дейности. Съответното длъжностно лице носи отговорност за преценката си и решава дали да приеме дарението или да информира за акта на дарение висшестоящият орган, който да приеме дарението по силата на тази наредба.
Чл. 14. (1) Дарения в полза на образователни или културни учреждения се приемат от техните директори, които носят отговорност за спазването на изискването на чл. 9.
Чл. 15. Дарения в полза на общински предприятия се приемат от кмета на Община Антон, който носи отговорност за спазването на изискването на чл. 11.
Чл. 16. Дарения, за реализирането на чиято цел се налага съфинансиране от Община Антон, независимо от техния размер, се приемат от Общински съвет Антон.
Чл. 17. (1) Даренията на имоти в полза на Община Антон се приемат с решение от Общински съвет Антон с което се приемат условията на дарението, ако има такива.

(2) Имотите, дарени на Община Антон се обявяват задължително за публична общинска собственост.

(3) Договорите за приемане на дарението на имот в полза на Община Антон се извършва в писмена форма, с договор от кмета на Община Антон, на база на решението на Общински съвет Антон за приемане на дарението. Договорът подлежи на впиване в Службата по вписвания.
Чл. 18. (1) Дарението на парични средства и/или вещи или дарения под формата на безвъзмездно предоставяне на услуги чрез изпълнение на строителни и монтажни работи, поддръжка, ремонт или разрушаване на сгради, почистване, озеленяване и други благоустройствени дейности в полза на общината, се извършва от кмета на Община Антон с писмен договор и чрез предаване на вещта/извършване на услугата.
Стойността на вещите/извършените услуги се доказват чрез представяне на финансово-счетоводни отчетни документи, включително за стойността на вложените материали и труд, които се прилагат към договора за дарение.

(2) Издаването на необходимите разрешения и утвърждаването на проекти за осъществяване на дарения под формата на безвъзмездно предоставяне на услуги/труд от страна на дарителя, са за сметка на Община Антон, освен ако дарителят поеме и тези разноски за своя сметка.
Чл. 19. Във всички случаи в акта на приемане на дарение на вещи и имоти (решение на Общински съвет Антон, договор) се посочва начина за финансиране и експлоатацията на дарението.

Глава пета.

Управление на даренията. Контрол.

Чл. 20. (1) Даренията се ползват и управляват точно съгласно волята на дарителя.

(2) Отговорността за спазването на волята на дарителя, както и за ползването, управлението и поддръжката на даренията се носи от длъжностното лице, приело дарението по силата на тази наредба, а за даренията, приети от Общински съвет Антон - от кмета на Община Антон.
Глава шеста.

Регистър на даренията

Чл. 21. (1) Всички дарения, направени в полза на Община Антон, общински предприятия и образователни, културни, спортни и социални учреждения се обявяват в публичен регистър в интернет, с копие на хартиен носител.

 (2) Всеки от разделите на регистъра съдържа информация, както следва:

1. номер и дата на договора за дарението;

2. дарител;

3. дарен (бенефициент)

4. вид на дарението (пари, вещ, услуга, вид на имота)

5. стойност на дарението;

6. условие на дарението;

7. информация за изпълнение волята на дарителя.

(3) Всяко длъжностно лице, упълномощено по силата на тази наредба да получава дарения в полза на Община Антон  е длъжно в петдневен срок от получаването на дарението да го обяви в публичния регистър. Необявяването на дарение дава основание на Общински съвет Антон да поиска проверка за установяване на евентуален опит за прикриване на факти и обстоятелства около дарението, които противоречат на нормите на тази наредба.

(4) Информацията в регистъра се съхранява безсрочно.

Глава седма.

Популяризиране на дарителството

Чл. 22. (1) Дарителите на вещи и имоти, както и дарителите на труд/услуги, в резултат на които се изгражда траен обект, имат право да поискат обозначаването на дарението, чрез отбелязване върху него на името и/или фирмата им по дискретен начин.

(2) Обозначаването на дарението с името/фирмата на дарителя не може да има характер на търговска реклама.
Чл. 23. В зависимост от характера и размера на дарението и значимостта му за общността Община Антон или Общински съвет Антон могат да предприемат действия за популяризирането му и по своя инициатива.
Чл. 24. Всеки дарител има право да получи свидетелство - акт за дарение. Свидетелствата се изработват по единен унифициран образец за цялата Община Антон.
Преходни и Заключителни разпоредби

§ 1. В срок от шест месеца от датата на приемане на тази наредба кметът на Община Антон се задължава да публикува публичния регистър на даренията по смисъла на Глава VІ.

§ 2. Контролът за спазване на наредбата се възлага на кмета на Община Антон.

§ 3. Наредбата се приема на основание чл. 21, ал. 1, т. 14 от Закона за местното самоуправление и местната администрация.

§ 4. Наредбата е приета с Решение №…………Протокол №……….от………….година на Общински съвет Антон.

§ 5. Тази наредба влиза в сила от деня на приемането й от Общински съвет Антон.

Образци на:

Договор за дарение от физическо лице;
Договор за дарение от юридическо лице;

Декларация;

Свидетелство за дарение

Д О Г О В О Р     З А   Д А Р Е Н И Е 
от юридическо лице
Днес …………...202…г. в Община Антон се сключи настоящият Договор за Дарение 

между:…………………………………………………….…………………; с ЕИК……………………..........., със седалище и  адрес на управление - ……………………………………..,  ул………………………………………………………………… №..…..,  представлявано от  ……………………………………………………….…….. наричан в договора за краткост ДАРИТЕЛ от една страна, 
и

ОБЩИНА АНТОН, с Булстат 000777255, с адрес – Община Антон, с. Антон ПК2089, пл. ”Съединение” №1, представлявана от …………………………………………………. – Кмет, наричана за краткост ДАРЕН , от друга страна.




І.ПРЕДМЕТ НА ДОГОВОРА

Чл.1. ДАРИТЕЛЯТ дарява на ДАРЕНИЯ безвъзмездно и веднага следните вещи/парични средства, а именно:

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..

Чл.2. ДАРИТЕЛЯТ Подробно описаните в чл.1 вещи /парични средства/ се даряват с цел да бъдат предоставени безвъзмездно на Община Антон и се използват за:  ……………………………………………………………………………………………………………………………………………………………………………………………………………………………………………………………………………………………………………………………………………..

ІІ.НАЧИН НА ПЛАЩАНЕ

Чл.3. Сумата по чл.1 може да бъде предоставена:

· В брой – в касата на Община Антон;

· Банкова сметка: IBAN: BG07UBBS80028460754710, код за вид плащане 445100, основание за плащане: Дарение с условие.



ІІІ. ЗАДЪЛЖЕНИЕ НА ДАРЕНИЯ

Чл.4. ДАРЕНИЯТ заявява, че е съгласен и приема с благодарност и признателност дарението, по описаните в чл.1 на настоящия договор вещи /парични средства/, като се задължава да ги изразходи според дарителската воля и да ги направи публично достояние, чрез вписване в регистъра за дарения на Община Антон. В случай, че сумата по чл.1 не се използва по предназначение, то същата подлежи на връщане от ДАРЕНИЯ на ДАРИТЕЛЯ. 

Настоящият договор се състави и подписа в два еднообразни екземпляра – по един за всяка страна.

ДАРИТЕЛ:……………………….




ДАРЕН:……………………….

                     /подпис/



                                / подпис /
Д О Г О В О Р     З А   Д А Р Е Н И Е 
от физическо лице
Днес …………...202…г. в Община Антон се сключи настоящият Договор за Дарение 

между:…………………………………………………….………………………………………………………………………………;
живущ в ……………………..........., ул………………………………………………………………… №...…..,  ЕГН……………………………………………………….…….. наричан в договора за краткост ДАРИТЕЛ от една страна, 
и

ОБЩИНА АНТОН, с Булстат 000777255, с адрес – Община Антон, с. Антон ПК2089, пл. ”Съединение” №1, представлявана от …………………………………………………. – Кмет, наричана за краткост ДАРЕН , от друга страна.




І.ПРЕДМЕТ НА ДОГОВОРА

Чл.1. ДАРИТЕЛЯТ дарява на ДАРЕНИЯ безвъзмездно и веднага следните вещи/парични средства, а именно:

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..

Чл.2. ДАРИТЕЛЯТ Подробно описаните в чл.1 вещи /парични средства/ се даряват с цел да бъдат предоставени безвъзмездно на Община Антон и се използват за:  ……………………………………………………………………………………………………………………………………………………………………………………………………………………………………………………………………………………………………………………………………………..

ІІ.НАЧИН НА ПЛАЩАНЕ

Чл.3. Сумата по чл.1 може да бъде предоставена:

· В брой – в касата на Община Антон;

· Банкова сметка: IBAN: BG07UBBS80028460754710, код за вид плащане 445100, основание за плащане: Дарение с условие.



ІІІ. ЗАДЪЛЖЕНИЕ НА ДАРЕНИЯ

Чл.4. ДАРЕНИЯТ заявява, че е съгласен и приема с благодарност и признателност дарението, по описаните в чл.1 на настоящия договор вещи /парични средства/, като се задължава да ги изразходи според дарителската воля и да ги направи публично достояние, чрез вписване в регистъра за дарения на Община Антон. В случай, че сумата по чл.1 не се използва по предназначение, то същата подлежи на връщане от ДАРЕНИЯ на ДАРИТЕЛЯ. 

Настоящият договор се състави и подписа в два еднообразни екземпляра – по един за всяка страна.

ДАРИТЕЛ:……………………….




ДАРЕН:……………………….

                     /подпис/



                                / подпис
ДЕКЛАРАЦИЯ
ДОЛУПОДПИСАНИЯТ/ТА/……………………………………………………………………………………………………………………живущ/а/ в …………………………………………………………………………………………………………………………………………

ЕГН………………………………………………….., в качеството си ДАРИТЕЛ на ………………………………………………………………………………………………………………………………………………………………………
                                         /описва се предмета на дарението/

С настоящата декларация, на основание чл.6 от Наредбата за реда за получаване и управление на даренията от Община Антон, декларирам че,

1. Не съм осъден/а с влязла в сила присъда;

2. Не съм обвинен в извършване на престъпление, по което не е приключило съдебно производство;

3. В състава на управителни или надзорни съвети на юридически лица, което представлявам не участват лица, осъдени с влязла в сила присъда или обвинени в извършване на престъпление, по което не е приключило съдебно производство.

С. ……………………………

Дата:…………………………                                                            ДЕКЛАРАТОР:………………………………..

СИДЕТЕЛСТВО
За дарение

№……………………/…………………….20……..г.

Дарител:……………………………………………………………………………………………………………………

Адрес:………………………………………………………………………………………………………………………

Вид на дарението:

……………………………………………………………………………………………………………………………………………………………………………………………………………………………………………………………………

Количество:………………………………………………………………………………………………………………

Стойност:………………………………………………………………………………………………………………….

Воля на дарителя:…………………………………………………………………………………………………………………………………………………………………………………………………………………………………………………..

Поредност на

 дарението:………………………………………………………………………………………………………………

Приел Дарението:                                                                                     Дарител:

……………………………..                                                                            ……………………………

         /подпис/                                                                                            /подпис/

